
SPRENDIMAS
DĖL sutikimo perimti valstybės turtą Prienų rajono savivaldybės Nuosavybėn 

2021 m. spalio 28 d. Nr. T3-225
Prienai

Vadovaudamasi Lietuvos Respublikos vietos savivaldos įstatymo 6 straipsnio                      32 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 5 punktu, Valstybės turto perdavimo patikėjimo teise ir savivaldybių nuosavybėn tvarkos aprašo, patvirtinto Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“, 11 punktu ir atsižvelgdama į Lietuvos Respublikos susisiekimo ministerijos 2021-10-04 raštą Nr. 2-4125 ,,Dėl automobilių sustojimo ir poilsio aikštelės perdavimo“, Prienų rajono savivaldybės taryba nusprendžia:
1. Sutikti perimti Prienų rajono savivaldybės nuosavybėn savarankiškajai savivaldybės funkcijai (savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas) įgyvendinti valstybei nuosavybės teise priklausantį turtą – automobilių sustojimo ir poilsio aikštelę, esančią valstybinės reikšmės kelio Nr. 130 Kaunas–Prienai–Alytus  45,59 km. 
2. Įgalioti Prienų rajono savivaldybės administracijos direktorių pasirašyti sprendimo        1 punkte nurodyto turto perdavimo–priėmimo aktą. 
Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

